CELEX: 22012D0173
Language: ro
Date: 2012-09-28 00:00:00
Title: Decizia nr. 173/2012 a Comitetului mixt al SEE din 28 septembrie 2012 de modificare a anexei XI (Comunicații electronice, servicii audiovizuale și societatea informațională) la Acordul privind SEE

13.12.2012   
            
            
               RO
            
            
               Jurnalul Oficial al Uniunii Europene
            
            
               L 341/25
            
         DECIZIA NR. 173/2012 A COMITETULUI MIXT AL SEE
   din 28 septembrie 2012
   de modificare a anexei XI (Comunicații electronice, servicii audiovizuale și societatea informațională) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Regulamentul (UE) nr. 531/2012 al Parlamentului European și al Consiliului din 13 iunie 2012 privind roamingul în rețelele publice de comunicații mobile în interiorul Uniunii (1) urmează să fie încorporat în acord.
            
         
               (2)
            
            
               Regulamentul (UE) nr. 531/2012 abrogă Regulamentul (CE) nr. 717/2007 al Parlamentului European și al Consiliului (2), care este încorporat în acord și care, prin urmare, urmează să fie abrogat în cadrul acordului.
            
         
               (3)
            
            
               Prin urmare, anexa XI la Acordul privind SEE ar trebui modificată în mod corespunzător,
            
         ADOPTĂ PREZENTA DECIZIE:
   Articolul 1
   În anexa XI la Acordul privind SEE, textul punctului 5cu [Regulamentul (CE) nr. 717/2007 al Parlamentului European și al Consiliului] se înlocuiește cu următorul text:
   „32012 R 0531: Regulamentul (UE) nr. 531/2012 al Parlamentului European și al Consiliului din 13 iunie 2012 privind roamingul în rețelele publice de comunicații mobile în interiorul Uniunii (JO L 172, 30.6.2012, p. 10).
   În cadrul prezentului acord, dispozițiile regulamentului se citesc cu următoarele adaptări:
   
               (a)
            
            
               La articolul 1 alineatul (6) se adaugă următorul text:
               «Dacă Banca Centrală Europeană nu a publicat cursul de schimb între moneda euro și coroana islandeză la data intrării în vigoare a Deciziei nr. 173/2012 a Comitetului mixt al SEE din 28 septembrie 2012, de încorporare a prezentului regulament în Acordul privind SEE, cursul de schimb aplicat va fi cel publicat de Banca Centrală a Islandei la aceeași dată.
               Cu privire la plafoanele ulterioare și tarifele maxime prevăzute la articolul 7 alineatul (2), la articolul 9 alineatul (1) și la articolul 12 alineatul (1), cursurile de schimb de referință aplicate pentru stabilirea valorilor revizuite sunt, în cazul coroanei islandeze și în absența unei publicări corespunzătoare de către Banca Centrală Europeană, cele publicate de către Banca Centrală a Islandei cu două luni înainte de data de la care se aplică valorile revizuite.»
            
         
               (b)
            
            
               La articolul 1 alineatul (7) se adaugă următorul text:
               «Dacă Banca Centrală Europeană nu a publicat cursul de schimb între moneda euro și coroana islandeză la data intrării în vigoare a Deciziei nr. 173/2012 a Comitetului mixt al SEE din 28 septembrie 2012, de încorporare a prezentului regulament în Acordul privind SEE, cursul de schimb aplicat va fi cel publicat de Banca Centrală a Islandei la aceeași dată.
               Cu privire la plafoanele ulterioare și tarifele maxime prevăzute la articolul 8 alineatul (2), la articolul 10 alineatul (2) și la articolul 13 alineatul (2), cursurile de schimb de referință aplicate pentru stabilirea valorilor revizuite sunt, în cazul coroanei islandeze și în absența unei publicări corespunzătoare de către Banca Centrală Europeană, cele reprezentate de media cursurilor de schimb publicate de către Banca Centrală a Islandei cu două, trei și patru luni înainte de data de la care se aplică valorile revizuite.» ”
            
         Articolul 2
   Textele Regulamentului (UE) nr. 531/2012 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 1 noiembrie 2012 sau în ziua următoare datei la care s-a efectuat ultima notificare către Comitetul mixt al SEE în temeiul articolului 103 alineatul (1) din Acordul privind SEE (3), oricare dintre acestea este ultima.
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 28 septembrie 2012.
      
         
            Pentru Comitetul mixt al SEE
         
         
            Președintele
         
         Atle LEIKVOLL
      
   
   
      (1)  JO L 172, 30.6.2012, p. 10.
   
      (2)  JO L 171, 29.6.2007, p. 32.
   
      (3)  Sunt indicate cerințe constituționale.